b'\n_START_ARTICLE_\n2020 m. vasaros olimpin\xc4\x97s \xc5\xbeaidyn\xc4\x97s\n_START_SECTION_\nMiesto rinkimai\n_START_PARAGRAPH_\nTokijas, Stambulas ir Madridas buvo miestai-kandidatai. Miestai-pretendentai Baku ir Doha nepasiek\xc4\x97 kandidat\xc5\xb3 lygmens. Parai\xc5\xa1ka i\xc5\xa1 Romos buvo atsiimta.\n_START_SECTION_\nPl\xc4\x97tra ir pasiruo\xc5\xa1imas\n_START_PARAGRAPH_\n\xc5\xbdaidyni\xc5\xb3 i\xc5\xa1laidoms apmok\xc4\x97ti Tokijo vald\xc5\xbeia atid\xc4\x97jo 400 milijard\xc5\xb3 jen\xc5\xb3. Japonijos vyriausyb\xc4\x97 planuoja padidinti Hanedos ir Naritos oro uost\xc5\xb3 talp\xc4\x85 palengvindama oro erdv\xc4\x97s apribojimus. Ple\xc4\x8diant Tokijo stot\xc4\xaf ketinama nutiesti nauj\xc4\x85 gele\xc5\xbeinkelio linij\xc4\x85, jungian\xc4\x8di\xc4\x85 abu oro uostus. Taip laikas nuo Tokijo stoties iki Hanedos oro uosto sutrmp\xc4\x97t\xc5\xb3 nuo 30 min. iki 18 min., o iki Naritos oro uosto \xe2\x80\x93 nuo 55min iki 36 min. Gele\xc5\xbeinkelio linija kainuot\xc5\xb3 400 milijard\xc5\xb3 jen\xc5\xb3, o j\xc4\x85 daugiausia finansuot\xc5\xb3 privat\xc5\xabs investuotojai._NEWLINE_2015 m. pabaigoje buvo patvirtintas naujojo Tokijo olimpinio stadiono projektas, kur\xc4\xaf suk\xc5\xabr\xc4\x97 japon\xc5\xb3 architektas Kengo Kuma, vietoj atsisakyto Britanijos architekt\xc4\x97s Zaha Hadid projekto d\xc4\x97l kainos. Kengo Kumos projektuoto stadiono statybos ka\xc5\xa1tai vertinti 149 mlrd. jen\xc5\xb3 (1,2 mlrd JAV doleri\xc5\xb3), vietoj Zaha Hadid 252 mlrd. jen\xc5\xb3 vert\xc4\x97s projekto.'